‘प्राथमिक शिक्षक’ राष्ट्रीय शैक्षिक अनुसंधान एवं प्रशिक्षण परिषद की एक त्रैमासिक पत्रिका है। इस शोध-पत्रिका का मुख्य उद्देश्य है, शिक्षकों और संबद्ध प्रशासकों तक केन्द्रीय सरकार की शिक्षा नीतियों से संबंधित जानकारियाँ पहुँचाना, उन्हें कक्षा में प्रयोग में लाई जा सकने वाली सार्थक ओर संबद्ध सामग्री प्रदान करना तथा देशभर के विभिन्न केंद्रों में चल रहे पाठ्यक्रमों और कार्यक्रमों के बारे में समय पर अवगत कराते रहना। शिक्षा जगत में होने वाली गतिविधियों पर विचारों के आदान-प्रदान के लिए भी यह पत्रिका एक मंच प्रदान करती है। पत्रिका में प्रकाशित लेखों में व्यक्त किए गए विचार लेखकों के अपने होते हैं। अतः यह आवश्यक नहीं है कि प्रत्येक चिंतन में परिषद की नीतियों को ही प्रस्तुत किया गया हो। इसलिए परिषद का कोई उत्तरदायित्व नहीं है।
National Council of Educational Research and Training, New Delhi.
बहु-सांस्कृतिक समाज का विद्यालयों पर प्रभाव
शिक्षा मनुष्य की सृजनात्मक क्षमताओं की विभिन्न संभावनाओं को खोजने हेतु उसे निरंतर प्रेरित करती है। एक सांस्कृतिक प्रक्रिया के रूप में शिक्षा के लक्ष्य, उद्देश्य आवश्यक तौर पर मानव की इस सृजनात्मकता से जुड़े रहते हैं। शिक्षा की इस प्रक्रिया में भाग लेने वाले विभिन्न सदस्यों (छात्र, अध्यापक, प्रबंधक अथवा समुदाय के अन्य सदस्य) का संबंध भी अपने सृजनात्मक विकास हेतु अपनी संस्कृति से जुड़ा होता है। प्रायः यह संबंध बहु-आयामी होता है। शिक्षा और संस्कृति दोनों एक-दूसरे को निरंतर प्रभावित करते रहते हैं। डीवी कहते हैं कि विद्यालय एक लघु समाज है और समाज एक महाविद्यालय है। ये दोनों परस्पर भिन्न प्रतीत होते हुए भी मूलतः अभिन्न हैं। एक शिक्षक, समाज का एक सदस्य होता है। एक अभिभावक, समाज का एक सदस्य होता है। एक विद्यार्थी भी समाज का एक सदस्य होता है। कई चार ये हमें भिन्न-भिन्न प्रतीत होते हैं। परंतु ये एक व्यापक फलक के अंग ही हैं, जैसे दृष्टिहीनों का हाथी कोई उसका कान पकड़ता है, कोई उसकी पूंछ पकड़ता है और कोई उसका पैर पकड़ता है। परंतु वह मूलतः हाथी ही है। विभिन्न पक्षों और अंगों से मिलकर ही हाथी का निर्माण होता है। अलग-अलग वह अस्तित्व-विहीन है। इसी प्रकार समाज का भी विभिन्न अंगों से मिलकर निर्माण होता है। समाज के अंर्गो को अलग-अलग करके नहीं देखा जा सकता। उनका अस्तित्व सामूहिकता में है। शिक्षा का जो मूल है, वही अन्ततः समाज के लिए, समाज के सदस्य के लिए और समाज के सदस्यों के द्वारा ही होता है। डुप्रीज और डुमा (2006) कहते हैं कि समाज का विद्यालय पर पर्याप्त प्रभाव पड़ता है। समाज में उपस्थित असमानता का प्रभाव विद्यालय में भी देखने को मिल सकता है। इसकी पड़ताल करने के लिए प्रस्तुत शोध की रूपरेखा तैयार की गई है। यह शोध पश्चिमी उत्तर प्रदेश के एक बहु-सांस्कृतिक नगर देवबंद में किया गया है। समय और शोधकर्ता की सीमाओं के चलते बहु-सांस्कृतिक समाज के विद्यालयों पर प्रभाव को देखने के लिए केवल विद्यालय की दीवारों पर वहाँ के समाज का क्या प्रभाव पड़ रहा है, यह देखने का प्रयास
बहु-सांस्कृतिक समाज के विद्यालयों पर प्रभाव
प्रत्येक संस्कृति की अपनी एक शिक्षा होती है और प्रत्येक शिक्षा की अपनी एक विशिष्ट संस्कृति होती है। इस रूप में संस्कृति और शिक्षा एक-दूसरे के साथ परस्पर अंतः संबंधित हैं और एक-दूसरे को निरंतर प्रभावित करते हैं। संस्कृति का स्वरूप अभीतिक है और वह परंपराओं, व्यवहार, आचरण या चिंतन में प्रतिबिंबित होती है। इस तरह से अवचेतन में गहरे पैठी संस्कृति मनुष्य की सोच और उस सोच से अनुप्राणित हमारे व्यवहार को संचालित करती है। शिक्षा की संस्कृति भी शिक्षा के स्वरूप को व्याख्यायित करती है और एक संदर्भ विशेष में व्याख्यावित करती है। यह व्याख्या भारतीय संदभों में है तो शिक्षा का स्वरूप भी भारतीयता से अनुप्राणित होना चाहिए, क्योंकि शिक्षा का उपयोग उसी भारतीय समाज में किया जाना है। यही शिक्षा की भारतीय दृष्टि है जो भारतीय बच्चे को ही केंद्र में रखते हुए स्वयं को सपादित करती है। प्रस्तुत लेख वस्तुतः इसी प्रश्न के उत्तरों का अन्वेषण करता है कि अंततः भारत की शिक्षा का स्वरूप कैसा हो।
अवधारणा मानचित्रण द्वारा प्राथमिक स्तर पर पर्यावरणीय अध्ययन का शिक्षण अधिगम तथा आकलन
अवधारणा मानचित्र, ज्ञान को नियोजित तथा प्रस्तुत करने के लिए एक दृश्य चित्रात्मक उपकरण है। अवधारणा मानचित्र किसी भी विषयवस्तु का अवधारणात्मक ढाँचा तैयार करने में तथा विभिन्न तथ्यों तथा अवधारणाओं के चीच के आपसी संबंधों को समझने में सहायक होते हैं। अवधारणा मानचित्र वास्तविक रूप में एक कार्यनीति है जिसका प्रयोग शिक्षक शिक्षण-अधिगम प्रक्रिया के विभिन्न चरणों, जैसे- नियोजन, शिक्षण तथा आकलन में कर सकते हैं। प्राथमिक स्तर पर पर्यावरण अध्ययन विषय को एकीकृत रूप से पढ़ाने के लिए अवधारणा मानचित्र का प्रयोग विभिन्न प्रकरणों के आधार पर योजना बनाने में, अर्थपूर्ण अधिगम के लिए एक शिक्षण उपागम के रूप में, शिक्षार्थियों का पूर्व ज्ञान जानने के लिए तथा रचनात्मक आकलन के लिए कर सकते हैं।
शिक्षा का अधिकार अधिनियम 2009 के अंतर्गत संचालित विशेष प्रशिक्षण केंद्र में अध्ययनरत विद्यार्थियों पर कोविड-19 के कारण व्यवहार में आए परिवर्तन के कारणों का अध्ययन
प्रारंभिक शिक्षा को बढ़ावा देने के लिए देश में कई तरह के कार्यक्रम चलाए जा रहे हैं। इसमें से एक निःशुल्क एवं अनिवार्य शिक्षा का अधिकार अधिनियम 2009 के अंतर्गत विभिन्न विद्यालयों में चलने वाले विशेष प्रशिक्षण केंद्र हैं। इन प्रशिक्षण केंद्रों में आयु अनुरूप कक्षा में प्रवेश लेने वाले 6-14 वर्ष तक के बच्चों को विद्यालय की मुख्यधारा से जोड़ने के लिए प्रशिक्षण दिया जाता है। यह प्रशिक्षण 3 माह से 2 वर्ष या उससे अधिक का भी हो सकता है, जब तक की बच्चा अपनी आयु अनुरूप कक्षा की योग्यता हासिल नहीं कर लेता। इस लघु शोधपत्र में विशेष प्रशिक्षण केंद्र में अध्ययनरत बच्चों का केस अध्ययन किया गया है। ये वे बच्चे हैं जो किसी कारणवश पढ़ाई बीच में छोड़ देते हैं अथवा कभी विद्यालय प्रवेशित या विद्यालय नहीं गए हुए होते हैं और कोविड-19 वैश्विक महामारी की वजह से पुनः विद्यालय शिक्षा से दूर होने एवं उस महामारी का परिवार व स्वयं पर पड़ने वाले दुष्प्रभाव से प्रभावित हुए हैं। केस अध्ययन हेतु प्राथमिक विद्यालय के 25 विद्यार्थी दक्षिणी दिल्ली नगर निगम प्राथमिक सह-शिक्षा विद्यालय, जंगपुरा विस्तार, नयी दिल्ली के विशेष प्रशिक्षक केंद्र के बच्चों का चयन किया गया।
उत्तराखंड के प्राथमिक स्तर के छात्रों की संज्ञानात्मक क्षमताओं पर अबेकस सीखने के प्रभाव का एक अध्ययन
इस शोध पत्र का उद्देश्य उत्तराखंड के सरकारी प्राथमिक विद्यालयों में पढ़ने वाले प्राथमिक स्तर के छात्रों की संज्ञानात्मक क्षमताओं पर अबेकस सीखने के प्रभाव का अध्ययन करना है। अबेकस गणितीय गणना के लिए उपयोग किया जाने वाला एक उपकरण है। अबेकस के उपयोग को इस अध्ययन के स्वतंत्र चर के रूप में लिया गया है और संज्ञानात्मक क्षमता को आश्रित चर के रूप में परिभाषित किया गया है। अध्ययन 45 अबेकस प्रशिक्षित छात्रों तथा 45 अप्रशिक्षित छात्रों के प्रदर्शन के आधार पर किया गया। शोध पत्र संज्ञानात्मक क्षमताओं में सुधार के संदर्भ में अबेकस की भूमिका को सामने लाता है। अध्ययन से निष्कर्ष निकला कि अबेकस प्रशिक्षण लेने वाले छात्रों की संज्ञानात्मक क्षमताओं में महत्वपूर्ण सुधार हुआ है।
शिक्षा स्कूल की इमारत या कक्षा की तुलना में कहीं अधिक व्यापक है। कक्षाओं को समाज के लोकतांत्रिक शिष्टाचार से अलग नहीं किया जा सकता है। वे लघु सामाजिक व्यवस्था है जहाँ विद्यार्थियों को अपने सामाजिक, सांस्कृतिक और राजनीतिक संबंध का पता लगाना चाहिए। एक स्कूल जो आलोचनात्मक शिक्षण को लागू करता है जिसका प्रमुख उद्देश्य अपने विद्यार्थियों में स्वायत्तता, संवेदनशीलता और आलोचनात्मक सोच को विकसित करना होता है। इस शिक्षणशास्त्र का उद्देश्य यह देखना है कि कोई विद्यार्थी किसी अवधारणा को समझने और उसे वास्तविक जीवन की स्थितियों से जोड़ने में कितना सक्षम है। उत्पीड़क एवं उत्पीड़ितों के मध्य समानता एवं असमानता की खाई को पाटने के लिए आलोचनात्मक शिक्षणशास्त्र को स्कूली वातावरण, कक्षा-कक्ष में शिक्षण-अधिगम प्रक्रिया, स्कूल की संस्कृति एवं पाठ्यक्रम में आवश्यकतानुसार अपनाया जाना चाहिए। यह शिक्षणशास्त्र निरंतर प्रतिक्रिया, संवाद, समालोचना और परिवर्तन की अनुमति देता है। एक कक्षा लोकतांत्रिक तब होती है जब वहाँ उपस्थित सभी विद्यार्थियों को समस्या समाधान करने वाले समुदाय के सदस्यों को समानरूप से अवसर प्रदान करती है। यह शिक्षणशास्त्र अन्य शिक्षणशास्त्रों की तरह केवल एक मूक दर्शक नहीं है। आलोचनात्मक शिक्षणशास्त्रियों का मानना है कि ज्ञान कभी भी हस्तांतरित नहीं किया जा सकता है वरन् ज्ञान हमेशा प्राप्य (Negotiable) और आंशिक होता है। बाहर की दुनिया में क्या होता है इसका कक्षा में क्या प्रभाव पड़ता है और कक्षा में हम जो कुछ भी (हम क्या पढ़ाते हैं, कैसे पढ़ाते हैं, हम किस सामग्री का उपयोग करते हैं, हम विद्यार्थियों का आकलन कैसे करते हैं, हम उन्हें कैसे प्रतिक्रिया देते हैं) करते हैं उसका व्यापक प्रभाव विद्यार्थियों पर पड़ता है। प्रस्तुत लेख में आलोचनात्मक शिक्षणशास्त्र एवं उसके शैक्षिक निहितार्थ के अंतर्गत स्कूलों की भूमिका, संवाद, लोकतांत्रिक वातावरण, बिंदुओं पर विश्लेषणात्मक एवं समीक्षात्मक वर्णन करने का प्रयास किया गया है।
सामान्य अध्ययन द्वारा प्राथमिक स्तर के बच्चों में संवाद, समझ और सामर्थ्य का विकास
अपनी माँ और अभिभावकों की गोद से निकलकर प्राथमिक स्कूल पहुंचे बच्चों में आत्मविश्वास, जिज्ञासा और उसके मनोभावों को संबल देकर उन्हें शिक्षण अधिगम प्रक्रिया में सक्रिय रूप से शामिल करना हमेशा से चुनौतीपूर्ण कार्य होने के बावजूद शिक्षकों की प्राथमिकता में रहा है। चुनौतीपूर्ण इसलिए क्योंकि प्रायः तमाम विसंगतियों के कारण बच्चों में संकोच और भय देखा जाता है। ऐसे में उनके आत्मविश्वास और जिज्ञासा को बढ़ाने की आवश्यकता महसूस होती है। बच्चो में भाषा, संवाद और संप्रेषण भी अपेक्षित स्तर पर नहीं दिखता है। ऐसे में इन कमियों को दूर करने के लिए एक ऐसे शिक्षण टूल की जरूरत होती है जो उपर्युक्त कमियों को दूर कर बच्चों की शिक्षण अधिगम प्रक्रिया में सक्रिय भागीदारी सुनिश्चित कर सके। विद्यालय में सामान्य अध्ययन शिक्षण (जनरल स्टडी टीचिंग) एक ऐसे ही टीचिंग टूल के रूप में इस्तेमाल होता है। यह बच्चों में आत्मविश्वास व जिज्ञासा उत्पन्न करते हुए भय व संकोच को दूर करता है। साथ ही भाषा के जुड़ाव के साथ बच्चों में संवाद और संप्रेषण की कला का विकास कर सीखने-सिखाने की प्रक्रिया में सक्रिय भागीदारी सुनिश्चित करता है। सामान्य अध्ययन के शिक्षण की मदद से बच्चों में संवाद, समझ और सामर्थ्य का विकास देखने को मिला। शोध को संक्षेप लेख के माध्यम से प्रस्तुत किया गया है। यह लेख दर्शाता है कि बच्चों में म सामान्य अध्ययन को बढ़ावा दिया जाना चाहिए।
कोविड-19 महामारी में पुस्तकालय की बदलती भूमिका
विपरीत परिस्थितियाँ सदैव ही कुछ नवीन निर्माण की पृष्ठभूमि तैयार करती हैं मानव के साहसों से संभावनाओं की तलाश सदा ही उसे आगे बढ़ने के लिए प्रेरित करती है। प्रस्तुत लेख में कोविड-19 महामारी के समय पुस्तकालय के महत्व को बनाए रखने के लिए कुछ क्रियाकलापों का वर्णन किया गया है। इन क्रियाकलापों से बच्चों की पढ़ने में रुचि बने रहने के साथ-साथ शब्दावली में कुछ नए शब्द भी जुड़ेंगे। वर्तमान की सम-विषम परिस्थिति के बारे में जागरूकता फैलेगी, कल्पना शक्ति बढ़ेगी, विचारात्मक क्षमता का विकास होगा और लेखन क्षमता को भी बढ़ावा मिलेगा। इस लेख में ऑनलाइन शिक्षा एवं क्रियाकलापों के लिए उपयोगी सामग्री भी बताई गई है। इस लेख में उदाहरण सहित उल्लेख किया गया है कि किस प्रकार से पुस्तकालय को आईसीटी (इनफ़ार्मेशन एंड कम्युनिकेशन टेक्नोलॉजी) की मदद से इस कोरोना काल में भी सक्रिय कर रुचिपूर्ण बनाया जा सकता है।
सरकारी विद्यालयों के कक्षा 8 में विद्यार्थियों की पुनरावृत्ति (रिपिटेशन) की प्रघटना का अध्ययन
शैक्षिक संदर्भ में नामांकन से तात्पर्य विद्यार्थियों के पठन-पाठन हेतु शैक्षणिक संस्थाओं में दाखिला कराने से होता है और यह शैक्षिक प्रगति का एक महत्वपूर्ण संकेतक होता है। वहीं ग्रेड (कक्षा) पुनरावृत्ति से तात्पर्य किसी ग्रेड में नामांकित विद्यार्थियों को उनके सहपाठियों के साथ उन्हें उच्च ग्रेड में पदोन्नति किए जाने के बजाय एक अतिरिक्त वर्ष के लिए उसी ग्रेड में ही रखे जाने से होता है। कुछ स्कूल प्रणालियों में ग्रेड पुनरावृत्ति/दुहराव की घटना को एक वैध सुधारात्मक कार्रवाई के रूप में देखा जाता है, वहीं कुछ स्कूल प्रणालियों में ग्रेड पुनरावृत्ति की अनुमति नहीं है। भारतीय प्रारंभिक शिक्षा के संदर्भ में आर.टी.ई. अधिनियम, 2009 कक्षा 8 तक किसी भी विद्यार्थी को फेल न करने अथवा स्कूल से निकाले जाने को पूर्णतः प्रतिबंधित करता है। प्रस्तुत आलेख बिहार के कैमूर जिले के सरकारी विद्यालयों में कक्षा 8 में विद्यार्थियों की पुनरावृत्ति की प्रघटना पर आधारित है। यह लेख बयां करता है कि वे कौन-से विद्यार्थी हैं जो आठवीं कक्षा में पुनरावृत्ति कर रहे हैं? और इसके क्या कारण और संभावित प्रभाव हो सकते हैं? इस आलेख के ज़रिये यह समझ विकसित हो सकेगी कि समाज के वे कौन-से लोग हैं जिनके बच्चे इस प्रघटना में शामिल हैं तथा इस प्रघटना की कड़ी माध्यमिक शिक्षा स्तर पर निम्न नामांकन से कैसे जुड़ी हुई है? इस प्रकार से इस आलेख से प्राप्त अंतर्दृष्टि के आधार पर ऐसे मुद्दों से संबंधित शिक्षा नीति के मसौदे, उपयुक्त अधिनियम एवं योजनाएँ बनाई जा सकती हैं ताकि इस प्रकार की समस्याओं को दूर किया जा सके तथा माध्यमिक शिक्षा स्तर पर सभी सामाजिक वर्गों के विद्यार्थियों की तुल्य बराबर पहुँच हो सके।
विद्यालय पुस्तकालय सभी शैक्षणिक गतिविधियों के पूरक और एक शिक्षण संसाधन केंद्र के रूप में कार्य करता है। शिक्षा और पुस्तकालयों के बीच काफ़ी घनिष्ठ संबंध हैं। पुस्तकालयों को मूल रूप से ज्ञान के भंडार और प्रचारक के रूप में माना जाता है। दरअसल, पुस्तकालय शिक्षा के अधीन होते हैं। इस लेख का उद्देश्य विद्यालयों में पुस्तकालयों के मूल्यों और महत्व को बताना है। शिक्षा का अर्थ है- ज्ञान, व्यक्तित्व का पूर्ण विकास, सहिष्णुता की भावना, आत्म-अनुशासन, राष्ट्रीय एकीकरण, देशभक्ति, लोकतांत्रिक और नैतिक मूल्यों आदि। प्रस्तुत लेख में शिक्षकों, विद्यार्थियों और समुदाय के सदस्यों की भूमिका का विस्तार से वर्णन किया गया है, जो पुस्तकालय के संसाधनों, सेवाओं का उपयोग करते हैं और जिससे पढ़ने की आदत विकसित होती है।
बालगीत सुनना और गाना बच्चों के संवेदनशील विकास का बालप्रिय माध्यम माना जाता है। बालगीत सुनना-सुनाना बच्चों की रुचियों में एक महत्वपूर्ण गतिविधि है। यह बच्चों को पढ़ाई के बोझ से राहत दिलाती है। साथ ही उनकी कई अवधारणाओं को सरल तरीके से सुलझा भी देती है। आजकल के दौर में जहाँ टीवी व कार्टून बच्चों को अकेला कर देते हैं वहीं बालगीत बच्चों को आपस में तथा बड़ों के करीब लाकर आत्मीयता, शब्द भंडार में वृद्धि तथा सामाजिकता में वृद्धि करते हैं। निरंतर बालगीत सुनना और गाना बच्चों को साहित्य से जोड़कर रखता है।
प्रत्येक मनुष्य की अपनी कुछ विशिष्टताएँ होती हैं। प्रकृति ने प्रत्येक मनुष्य को एक जैसा तो बनाया है परंतु कार्यों को करने की क्षमता सभी में भिन्न है, भिन्नता ही विशिष्टता है। हमारे आसपास, हमारे बीच कुछ ऐसे व्यक्ति हैं जिनमें सभी आम मनुष्यों की तरह ही भावनाएँ एवं संवेदनाएँ हैं जो हमारी ही तरह सोचते और व्यवहार करते हैं, परंतु उनकी आवश्यकताएँ विशिष्ट परिस्थितियों के चलते भिन्न होती हैं। इसका अर्थ यह नहीं है कि वे परिस्थितियों का सामना नहीं कर सकते, बस उन्हें उचित अवसरों और सुविधाओं को प्रदान करने भर की देर है। परिस्थितियों को देखना और उसका आकलन करना केवल हमारे नज़रिये पर निर्भर करता है। सुनहरी की कहानी ऐसी ही कुछ विशिष्ट आवश्यकताओं पर ध्यान आकर्षित करती है कि यदि हम अपने आसपास के वातावरण को सुविधाजनक और सुगम्य बनाएँ तो प्रत्येक के लिए सहजता संवर्धन होगी। जिस तरह एक पौधे को उचित वातावरण और विकास करने की अनुकूल परिस्थितियाँ प्रदान करने पर वह एक मजबूत, छायादार वृक्ष बनता है, वही स्थिति बालमन की भी होती है। परिस्थितियों के आधार पर उत्पन्न विशेष आवश्यकता वाले बच्चों को यदि उनके आसपास का सहज-सुलभ वातावरण और उनकी आवश्यकतानुरूप अवसर दिया जाए तो वे भी स्वावलंबी बनेंगे और अपनी प्रतिभा और क्षमता का सही दिशा में उपयोग कर सकेंगे। ऐसे बच्चों को दया या करुणाभाव की आवश्यकता नहीं अपितु उनके लिए परिस्थितियों को सहज और अवसरों को सुलभ करने की आवश्यकता है। उन्हें अपनी प्रतिभा दिखाने और उसको मुखरित करने के लिए केवल और केवल अवसरों की आवश्यकता है। ऐसा तभी संभव है जब हम विशेष आवश्यकता वाले बच्चों की जरूरतों के विषय में जागरूक हों और इस दिशा में उचित प्रयास करें व अपने दृष्टिकोण को नयी दृष्टि से देखें।
राष्ट्रीय शिक्षा नीति 2020 के परिप्रेक्ष्य में भारतीय भाषाओं, कला और संस्कृति का संवर्धन
सबके लिए आसान पहुँच, समानता, गुणवत्ता और जवाबदेही के आधारभूत स्तंभों पर निर्मित राष्ट्रीय शिक्षा नीति 2020 वह शिक्षा नीति है जिसका लक्ष्य देश के विकास के लिए अनिवार्य आवश्यकताओं को पूरा करना है। यह नीति प्रत्येक व्यक्ति में निहित रचनात्मक क्षमताओं के विकास पर विशेष ज़ोर देती है तथा इस नीति में तकनीकी शिक्षा, भाषाई बाध्यताओं को दूर करने, दिव्यांग विद्यार्थियों के लिए शिक्षा को सुगम बनाने आदि के लिए तकनीकी के प्रयोग को बढ़ावा देने पर जोर दिया गया है। वास्तव में राष्ट्रीय शिक्षा नीति 2020 भारतीय संवैधानिक मूल्यों एवं मौलिक दायित्वों से युक्त एक ऐसी शिक्षा नीति है जो देश के साथ जुड़ाव एवं बदलते विश्व में नागरिक की भूमिका और उत्तरदायित्वों की जागरूकता उत्पन्न करने पर बल देती है। यह नीति इस बात को स्वीकारती है कि भाषा निःसंदेह अटूट रूप से कला एवं संस्कृति से जुड़ी होती है। भारतीय कला एवं संस्कृति का संवर्द्धन न केवल राष्ट्र बल्कि व्यक्तियों एवं बच्चों के लिए भी महत्वपूर्ण है। इस संदर्भ में बच्चों के अंदर सांस्कृतिक जागरूकता एवं अभिव्यक्ति जैसी प्रमुख क्षमताओं को विकसित करना बहुत ही जरूरी है। यह शिक्षा नीति इस बात पर बल देती है कि सांस्कृतिक इतिहास, कला, भाषा एवं परंपरा की भावना और ज्ञान के विकास के माध्यम से ही बच्चों के अंदर सकारात्मक सांस्कृतिक पहचान और आत्म-सम्मान की भावना का विकास किया जा सकता है।
राष्ट्रीय शिक्षा नीति की बहुभाषावादी पहल
राष्ट्रीय शिक्षा नीति, 2020 भारतीय रीति के अनुरूप बनी देश की तीसरी शिक्षा नीति है। वर्तमान आवश्यकताओं, आकांक्षाओं व अपेक्षाओं की पूर्ति तथा भविष्य की आवश्यकताओं को भारतीय परिप्रेक्ष्य में देखने की दरदृष्टि इसमें समाहित है। हम सभी इस तथ्य से अवगत हैं कि एक लंबे समय से इसकी आवश्यकता महसूस की जा रही थी। यूं तो नयी शिक्षा नीति के कई आयामों पर विभिन्न दृष्टियों से बात हो सकती है लेकिन इस लेख में भाषा संबंधी नीतियों को चर्चा का विषय बनाया गया है। इस लेख का उद्देश्य बहुभाषिकता तथा भाषाओं की समृद्धि को बढ़ावा देने के लिए नयी शिक्षा नीति के तहत किए गए भाषा संबंधी प्रावधानों का विस्तार से उल्लेख करना है। सांकेतिक भाषा का संवर्धन उतना ही जरूरी है जितना अन्य भाषाओं का।। का। भाषा की इस चर्चा में सांकेतिक भाषा पर भी प्रमुखता से विचार किया गया है।
गणितीय विश्वास- प्राथमिक स्तर पर गणित शिक्षा में एक छिपा हुआ चर
प्राथमिक स्तर पर अधिकतर विद्यार्थी गणित की समस्याओं या गणित के कार्यों में अन्य विषयों की तुलना में अधिक कठिनाई का अनुभव करते है। प्रथम द्वारा प्रकाशित वार्षिक स्थिति रिपोर्ट, असर (2018), रा.शै.अ.प्र.प. द्वारा प्रकाशित राष्ट्रीय उपलब्धि सर्वेक्षण (2017) एवं प्राथमिक स्तर पर सीखने के प्रतिफल (2017) से प्राप्त आँकड़े इस ओर इशारा करते हैं कि प्राथमिक स्तर पर गणित विषय में विद्यार्थियों की उपलब्धि अन्य विषयों की तुलना में काफ़ी कम रही है। गणित की उपलब्धि में यह गिरावट सीखने के प्रतिफल के रूप में स्पष्ट देखी जा सकती है। प्राथमिक स्तर पर इस गिरावट के कई कारण हो सकते हैं। शिक्षा मंत्रालय ने नयी राष्ट्रीय शिक्षा नीति 2020 के द्वारा प्राथमिक शिक्षा में आमूलचूल सुधार लाने के लिहाज से एक मसौदा तैयार किया है जिसके द्वारा प्राथमिक स्तर का मूलभूत ढाँचा, पाठ्यचर्या, अनुदेशन विधियों को बदलने का प्रस्ताव सामने रखा गया है। निश्चित तौर पर ये बदलाव गणित के शिक्षण में और बच्चों की गणित विषय से जुड़ी उपलब्धि के लिए उपयोगी साबित होंगे। बदलाव के इस दौर में कुछ चर ऐसे हैं जो प्राथमिक स्तर पर गणित विषय में उपलब्धि के लिए काफी महत्वपूर्ण हो सकते हैं लेकिन इनकी चर्चा शिक्षाविदों और गणितज्ञों के बीच नगण्य है। ऐसा ही एक महत्वपूर्ण चर है प्राथमिक स्तर पर गणितीय विश्वास। इसे हम गणितीय धारणा, गणितीय यकीन एवं गणितीय प्रतीति के रूप में भी समझ सकते हैं। विश्वास एक मनोवैज्ञानिक कंस्ट्रक्ट है व्यक्ति जीवन में जो कुछ भी सोचता है या करता है कहीं-न-कहीं सीधे तौर पर या परोक्ष रूप से उसमें उसका विश्वास परिलक्षित होता है।
राजकीय एवं निजी विद्यालयी प्राथमिक स्तरीय छात्रों द्वारा गृहकार्य में की जाने वाली वर्तनीगत त्रुटियों का तुलनात्मक अध्ययन
प्रस्तुत शोध आलेख राजकीय एवं निजी विद्यालयी प्राथमिक स्तरीय छात्रों द्वारा गृहकार्य में की जाने वाली वर्तनीगत त्रुटियों के तुलनात्मक अध्ययन पर आधारित है। इस आलेख में मात्रा, अनुस्वार, विसर्ग, चंद्रबिंदु, शिरोरेखा, संयुक्ताक्षर, श, सु, ष, हु, र, वर्षों की बनावट प्रयोग संबंधी क्षेत्रों को दृष्टिपथ पर रखकर तुलनात्मक विश्लेषण किया गया है। आलेख का समापन परिकल्पनानुसार विश्लेषण करने के पश्चात् वर्तनीगत त्रुटियों के करने के कारणों, वर्तनीगत त्रुटियाँ दूर करने एवं कम करने हेतु सुझाव भी प्रस्तुत किए गए हैं। शोध में 20 प्राथमिक विद्यालयों को शामिल किया गया इनमें 10 विद्यालय राजकीय व 10 निजी विद्यालय हैं। शोध उपकरण हेतु स्वनिर्मित उपकरण 'वर्तनीगत त्रुटि अवलोकन पत्रक' का निर्माण किया गया। इसके साथ ही शोध कार्य हेतु सर्वेक्षण विधि का प्रयोग किया गया है। आशा है यह आलेख गृहकार्य में वर्तनीगत त्रुटियों को दूर करने एवं कम करने में छात्रों एवं शिक्षकों का मार्गदर्शन करेगा।
आधारभूत साक्षरता का घटक 'पढ़ना' सृजन एवं संवर्धन
बुनियादी साक्षरता एवं संख्या ज्ञान को राष्ट्रीय शिक्षा नीति 2020 द्वारा शिक्षा का मूलभूत आधार माना गया है। नीति निर्माताओं के विचारानुसार कक्षा तीन तक सभी बच्चों को बुनियादी साक्षरता एवं संख्याज्ञान हो जाना चाहिए ताकि आगामी कक्षाओं की पढ़ाई को वे सुचारू रूप से कर सकें। बुनियादी साक्षरता में पढ़ने-लिखने का कौशल मूल रूप से शामिल है लेकिन आवश्यकता यह समझने की है कि बच्चे पढ़ने-लिखने का कौशल कैसे ग्रहण करें और इस कौशल में कौन-कौन से उप-कौशल पर ध्यान दिया जाना आवश्यक है। 'पढ़ना' एक महत्वपूर्ण साक्षरता कौशल है। इसका अभिप्राय मात्र शब्दों और वाक्यों का वर्षों के आधार पर पहचान कर बता देना ही नहीं है अपितु एक सामग्री विशेष का क्या सार है या भाव है इसका अर्थग्रहण करना है। 'पढ़ना' एक बुनियादी कौशल है। इस कौशल को बच्चों में किस प्रकार विकसित किया जाए, अर्थ-ग्रहण की क्षमता विभिन्न प्रकार से कैसे बढ़ाई जाए तथा माता-पिता व परिजन किस प्रकार इस कौशल के समग्र विकास में सहायक हो सकते हैं, इन सभी बिंदुओं को इस लेख के माध्यम से प्रस्तुत किया गया है।
शिक्षा का अधिकार और प्रारंभिक शिक्षा के निजीकरण में वंचितों का सवाल एक नीतिगत समीक्षा
निःशुल्क और अनिवार्य बाल शिक्षा का अधिकार अधिनियम, 2009 में पारित हुआ। इस अधिकार के तहत धारा 12(1)(c) द्वारा गैर-अनुदानित मान्यता प्राप्त निजी स्कूलों में सामाजिक एवं आर्थिक रूप से कमज़ोर पृष्ठभूमि के बच्चों के लिए प्रारंभिक कक्षा या नर्सरी अथवा एल. के. जी. में प्रवेश हेतु पच्चीस फ़ीसदी आरक्षित कोटे के प्रावधान को सुनिश्चित किया गया। इस अधिनियम को लागू करने में सरकार को बहुत-सी चुनौतियों का सामना करना पड़ता है। विद्यालयों को इस नियम का पालन करना चाहिए, ताकि बच्चों को गुणवत्तापूर्ण शिक्षा प्राप्त हो सके।
शिक्षा के संदर्भ में चॉक एंड डस्टर का उल्लेख हो तो केवल स्कूल या कॉलेज के चौक एंड डस्टर की तस्वीर ही आँखों के सामने झट से घूम जाती है। 'झट से' बहुत महत्वपूर्ण संकेत है जो यह बताता है कि हमारी स्वयं की अवधारणाएँ कितनी 'बंधी हई' और 'कितनी संकीर्ण' हैं। यह स्वीकारोक्ति सहज नहीं है, लेकिन सत्य तो है ही। इसी चौक एंड डस्टर के इर्द-गिर्द शिक्षा की समस्त अवधारणाएँ स्वतः ही खुलती' हैं जब एक-एक करके, परत-दर-परत शिक्षा के अर्थ उद्घाटित होते चलते हैं। इस अर्थ में यह संज्ञान होना आवश्यक है कि शिक्षा, शिक्षण-प्रशिक्षण, सीखना, स्कूल, कक्षाएँ... और सिनेमा भी इस शिक्षा की असलियत को उद्घाटित करता है। भारत जैसे विविधता भरे देश में ऐसे बच्चे भी हैं, जिनके जीवन में स्कूल-कक्षा वाले चॉक एंड डस्टर के अतिरिक्त कुछ भी नहीं और एक तरह का डिजिटल विभेद उन्हें परेशान करता है। और हमें भी। मोबाइल या कंप्यूटर पर जो चॉक एंड डस्टर का 'खेल' खेला जाता है, आदिवासी बच्चे उससे भी वंचित रह जाते हैं। क्या करें? है कोई समाधान? प्रस्तुत लेख चॉक एंड डस्टर के बहाने शिक्षा की इन्हीं इर्द-गिर्द वाली नैसर्गिक अवधारणाओं को आलोचनात्मक रूप से समझने, गुनने और क्रियान्वित करने का प्रयास किया गया है।
बच्चे तो आखिर बच्चे ही हैं। ये सिर्फ़ में नहीं, आप भी कहते हैं। तब भला उन्हें बच्चे ही क्यों नहीं रहने देते? खासकर तब, जब उनकी बच्चे बने रहने की उम्र होती है। उन्हें सधी हुई जबान में फ़रटि से बोलने वाले तोते या एक संकेत पर काम करने वाली मशीन क्यों बनाना चाहते हैं? जब उनके खुले रहने के दिन शुरू होते हैं, तभी हम उन्हें बाँधना शुरू कर देते हैं। उनके खेल आपने क्यों छीन लिए? उनकी तोतली जबान आपने क्यों ग़ायब कर दी? उनकी शरारतें, चंचलता, मासूमियत, सवाल, सपने, जिज्ञासा, उदारता आदि कहाँ बंद करके रख दिया आपने? न उनके साथी-संगी रहे (आखिर गलत साथ से वह बिगड़ जो सकता है) और न ही उसके खिलौनों का पिटारा। घास का मैदान उन्हें मिला नहीं, मिट्टी में उन्हें लोटने आप देंगे नहीं। क्या आपको ये बर्दाश्त है कि वह दो साल के हो जाएँ और कुछ खेलगीत, किस्से-कहानियाँ सुना पाएँ, आखिर अब उसके स्कूल जाने का वक्त जो आने वाला है। वहाँ बिना कुछ ज्ञान के दाखिला कैसे होगा? (वैसे एक बात मेरी समझ से परे है कि बिना विद्यालय दर्शन के समझ कहाँ? ज्ञान व समझ तो शायद कक्षा में ही मिलता है)
कहानी अध्ययन-अध्यापन में चयन, नैतिक मूल्य एवं शिक्षा का द्वंद्व
प्रस्तुत शोध-पत्र कहानी कहने-सुनने एवं पढ़ने-पढ़ाने की संस्कृति के साथ शिक्षणशास्त्रीय परिप्रेक्ष्य से संलग्न होने का एक प्रयास है। यह शोध-पत्र शिक्षणशास्त्रीय प्रश्न रखता है, जैसे (1) पाठ्यपुस्तक में शामिल की जाने वाली कहानी के चुनाव के समय क्या पैमाना होना चाहिए? दूसरे शब्दों में पाठ्यपुस्तक में शामिल किए जाने के लिए एक अच्छी कहानी का पैमाना क्या हो? (2) पाठ्यपुस्तक में कहानी की प्रस्तुति करते समय कौन-से मुद्दे हमारे सामने होते हैं? (3) कहानी के पठन-पाठन का उद्देश्य क्या होना चाहिए? (4) विद्यालय स्तर पर हिंदी की कहानी अध्ययन-अध्यापन के संदर्भ में किस तरह का शिक्षणशास्त्रीय विमर्श उपलब्ध होता है? प्रस्तुत शोध-पत्र भाषा के सामान्य उद्देश्यगत विमर्श एवं कहानी के शिक्षणशास्त्रीय विमर्श से प्रस्तुत शोध के लिए परिप्रेक्ष्य एवं विश्लेषण का तरीका विकसित करता है। भाषा के दर्शनशास्त्र से इस शोध-पत्र में अनुप्रयुक्त अवधारणाएँ हैं- हेमेनेउटिक्स और सामाजिक सांकेतिकता (Hermeneutics and Social Semiotics)| इसके अतिरिक्त कहानी की प्रस्तुति का तुलनात्मक विधि से विश्लेषण किया गया है। शोध-पत्र का क्षेत्र स्कूल के दो भिन्न भाषाई जगत (हिंदी और अंग्रेजी) हैं। शोध में यह भी देखने की कोशिश की गई है कि कहानी की एक समान विषय-वस्तु के साथ दो भिन्न भाषाई प्रस्तुति का शिक्षणशास्त्रीय निहितार्थ क्या है।